CELEX: 62016CN0225
Language: da
Date: 2016-04-22 00:00:00
Title: Sag C-225/16: Anmodning om præjudiciel afgørelse indgivet af Hoge Raad der Nederlanden (Nederlandene) den 22. april 2016 – straffesag mod Mossa Ouhrami

27.6.2016   
            
            
               DA
            
            
               Den Europæiske Unions Tidende
            
            
               C 232/7
            
         Anmodning om præjudiciel afgørelse indgivet af Hoge Raad der Nederlanden (Nederlandene) den 22. april 2016 – straffesag mod Mossa Ouhrami
   (Sag C-225/16)
   (2016/C 232/08)
   Processprog: nederlandsk
   
      Den forelæggende ret
   
   Hoge Raad der Nederlanden
   
      Tiltalt i straffesagen
   
   Mossa Ouhrami
   
      Præjudicielle spørgsmål
   
   
               1)
            
            
               Skal tilbagesendelsesdirektivets (1) artikel 11, stk. 2, fortolkes således, at den her omhandlede periode på fem år beregnes
               
                           a.
                        
                        
                           fra det tidspunkt, hvor indrejseforbuddet (eller med tilbagevirkende kraft: den hermed ligestillede erklæring om, at udlændingen er uønsket) blev udstedt, eller
                        
                     
                           b.
                        
                        
                           fra den dato, hvor den pågældende – kort sagt – faktisk har forladt EU-medlemsstaternes område, eller
                        
                     
                           c.
                        
                        
                           fra et andet tidspunkt?
                        
                     
         
               2)
            
            
               Skal tilbagesendelsesdirektivets 11, stk. 2, under hensyntagen til anvendelse af overgangsreglerne fortolkes således, at denne bestemmelse indebærer, at afgørelser, der er truffet, før dette direktiv trådte i kraft, og hvis retsvirkning er, at adressaten i de ti følgende år skal opholde sig uden for Nederlandene, og at indrejseforbuddet, som kan anfægtes ad rettens vej, er fastsat ud fra alle relevante omstændigheder i det konkrete tilfælde, ikke længere har retsvirkning, såfremt varigheden af denne forpligtelse på det tidspunkt, da dette direktiv skulle være gennemført, eller på det tidspunkt, da det konstateres, at afgørelsens adressat opholdt sig i Nederlandene, overskrider varigheden af den i denne bestemmelse omhandlede periode?
            
         
      (1)  Europa-Parlamentets og Rådets direktiv 2008/115/EF af 16.12.2008 om fælles standarder og procedurer i medlemsstaterne for tilbagesendelse af tredjelandsstatsborgere med ulovligt ophold (EUT L 348, s. 98).